joelniklaus/EU_Wikipedias huggingface dataset:
Ντάγιος Μπέλα

Ο Ντάγιος Μπέλα (Dajos Béla), ή Λέο Γκόλτζμανν (ρωσ.  Лев Гольцман), γνωστός επίσης ως Σάντορ Γιόσι (Sándor Józsi) (1897 - 1978) υπήρξε Ρώσος βιολιστής και διευθυντής μουσικής ορχήστρας.

Βιογραφία
Γεννήθηκε στις 19 Δεκεμβρίου στο Κίεβο της τότε Ρωσικής Αυτοκρατορίας, σήμερα Ουκρανίας. Ο πατέρας του ήταν Ρώσσος, και η μητέρα του Ουγγαρέζα. Από μικρός ήθελε να γίνει δικηγόρος, αλλά έμαθε και βιολί, και στα εννιά του άρχισε να εμφανίζεται σε συναυλίες στο Κίεβο. Αφού υπηρέτησε ως φαντάρος στον Πρώτο Παγκόσμιο Πόλεμο, άρχισε να σπουδάζει βιολί στη Μόσχα, και μετά στο Βερολίνο, όπου για να επιζήσει έδινε παραστάσεις σε μικρά κέντρα διασκέδασης. Τα καλλιτεχνικά ψευδώνυμα Ντάγιος Μπέλα και Σάντορ Γιόσι τα απόκτησε επειδή η δισκογραφική εταιρεία Όντεον, ήθελε να τον παρουσιάζει ως Ουγγαρέζο, για να ταιριάζει καλύτερα στο γενικό καλλιτεχνικό ρεύμα της εποχής. Στις αρχές της δεκαετίας του 1920 ιδρύει την κλασσική ορχήστρα ελαφράς μουσικής, με την οποία κλείνει συμβόλαιο με τη δισκογραφική εταιρεία και γνωρίζει μεγάλη επιτυχία. Εκτός από χορευτική μουσική, η ορχήστρα του παίζει κομμάτια κλασσικής μουσικής, ενώ ο ίδιος ερμηνεύει στο βιολί δύσκολα μα και μαγευτικά κομμάτια. Οι δίσκοι του κυκλοφορούν σε εκατομμύρια κομμάτια και γίνονται ανάρπαστοι στο εξωτερικό. Η ορχήστρα του ηχογράφησε δίσκους και με τα ονόματα The Odeon Five, Mac’s Jazz Orchestra και Clive Williams Jazzband.

Μετά την άνοδο των Ναζί, ο Ντάγιος λόγω της εβαϊκής του καταγωγής κατέφυγε στην Ολλανδία, Παρίσι, Λονδίνο, Βιέννη, και τελικά στο Μπουένος Άιρες της Βραζιλίας. Στη Γερμανία επέστρεψε τη δεκαετία του 1970. Απεβίωσε στις 5 Δεκεμβρίου 1978 στο Λα Φάλντα της Αργεντινής, όπου και κηδεύτηκε.

Ενδεικτική δισκογραφία 
 Waitin´ For The Moon / Adieu, Mimi (Shimmy) (Odeon 0-1921),
 Humming / Bummel-Petrus (Intermezzo) (Odeon A 71942), 1921
 Radio-Tango / Opern-Foxtrott in Potpourri-Form (Odeon 49039), 1925
 Dinah / Sevilla (Beka B.6071), 1926
 Who ? ("Du ! Wann bist du bei mir ?") / Zwei rote Rosen, ein zarter Kuss (Odeon 0-2087), 1927
 Heinzelmännchens Wachtparade / Dornröschens Brautfahrt (Odeon 0-2101), 1927
 Santa Lucia / Venezia (Odeon 0-2122), 1927
 Hund och Katt / Ref. sång (Odeon D-4948), 1929
 Kennst du das kleine Haus am Michigansee / Anna Aurora (Odeon D-4975), 1929
 In Sanssouci, dort wo die alte Mühle steht (Odeon O-11301), 1929
 Im Rosengarten von Sanssouci, 1930

Παραπομπές

Εξωτερικοί σύνδεσμοι
 

Ρώσοι μουσικοί
Διευθυντές ορχήστρας
Horrorcore

To Horrorcore είναι ένα είδος χιπ χοπ και ραπ μουσικής που είναι εμπνευσμένη από τους στίχους που έχουν θέμα φρίκη και τρομακτικό σχέδιο μόδας,οι Ράπερς που τραγουδάνε horrorcore μπορούν να φοράνε τρομακτικά ρούχα ή να δείχνουν επιθετικοί, τρελοί και θυμωμένοι.

Χαρακτηριστικά

Το Horrorcore ορίζει ένα ύφος της μουσικής χιπ χοπ, που επικεντρώνεται κυρίως γύρω από θέματα που επηρεάζονται από φρίκη τα οποία μπορεί να περιλαμβάνουν κανιβαλισμό, αυτοκτονία, δολοφονία, ξυλοδαρμό και σατανισμό. Οι στίχοι συχνά είναι εμπνευσμένοι από ταινίες τρόμου πάνω από ιδιότροπους hardcore ρυθμούς.

Αξιοσημείωτοι εκπρόσωποι

Big L
Blaze Ya Dead Homie
Brotha Lynch Hung
Bone Thugs-N-Harmony
Cage
D12 and Eminem
Esham and Natas
Flatlinerz
Ganksta N-I-P
Geto Boys
Gravediggaz
Insane Clown Posse
Insane Poetry
King Gordy
Kool Keith
Mars
Tech N9ne
Twiztid

Παραπομπές

Ραπ μουσική
Μουσικά είδη
Λιάνε Χάιντ

Η Λιάνε Χάιντ (Liane Haid, 16 Αυγούστου 1895 - 28 Νοεμβρίου 2000) ήταν Αυστριακή ηθοποιός.

Βιογραφία
Γεννήθηκε στις 16 Αυγούστου 1895 στη Βιέννη. Η καταγωγή της ήταν από αυτοκρατορική οικογένεια της Βαυαρίας. Το βαπτιστικό της όνομα ήταν Γιουλιάνε. Άρχισε τη καλλιτεχνική της καριέρα ως χορεύτρια στο θέατρο. Σπούδασε ωδική. Έκανε τη πρεμιέρα της στον κινηματογράφο το 1915 και εμφανίστηκε το 1921 σε πρώτο ρόλο. Παντρεύτηκε τον Βαρώνο Φρίντριχ Χάιμερλε και εγκατέλειψε τη καριέρα της στο Χόλιγουντ. Πήρε μέρος σε πολλά έργα με παρτενέρ τους Χανς Άλμπερς, Βίλλι Φορστ και Γκούσταβ Φρέλιχ. Σημαντική επιτυχία της ήταν το τραγούδι Adieu mein kleiner Gardeoffizier σε μουσική Ρόμπερτ Σολτς. Μετά τον πόλεμο τιμήθηκε για την καλλιτεχνική της απόδοση. Απεβίωσε στις 28 Νοεμβρίου 2000 στην Βέρνη. Το 2008 ονομάστηκε ένας δρόμος προς τιμή της.

Φιλμογραφία 
 1915 Mit Herz und Hand fürs Vaterland
 1916 Mit Gott für Kaiser und Reich
 1921 Lady Hamilton
 1922 Lukrezia Borgia
 1923 Schlagende Wetter
 1926 Die Brüder Schellenberg
 1926 Im Weißen Rößl
 1927 Der goldene Abgrund
 1927 Die weiße Sklavin
 1930 Der unsterbliche Lump
 1930 Das Lied ist aus
 1932 Ich will nicht wissen, wer du bist
 1933 Eine Frau wie du
 1933 Der Stern von Valencia
 1933 Sag mir wer du bist
 1933 Polizeiakte 909 
 1934 Besuch am Abend 
 1936 Ungeküßt soll man nicht schlafen gehen
 1936 Whom the Gods Love 
 1937 Peter im Schnee 
 1940 Die unvollkommene Liebe 
 1953 Im Krug zum grünem Kranze

Παραπομπές

Εξωτερικοί σύνδεσμοι 

 Βιογραφικό σημείωμα στο film-zeit.de

Αυστριακοί τραγουδιστές
Αυστριακοί ηθοποιοί
Γκίτι ουντ Έρικα

Οι Γκίτι ουντ Έρικα (γερμ. Gitti und Erika ή Gitti und Erica) είναι ντουέτο της Γερμανικής ελαφράς μουσικής. Ιδρύθηκαν στη δεκαετία του 1970 και λόγω ανασύνθεσης έχουν δύο ονόματα.

Ιστορική αναδρομή
Η πρώτη σύνθεση του ντουέτου αποτελείτο από τις αδελφές Γκίττι (βαφτιστικό Μπριγκίττε Γκέτς, γερμ. Brigitte Goetz, γενν. 17 Ιανουαρίου 1958) και Έρικα (γερμ. Erica Bruhn, γενν. 17 Ιουλίου 1956). Το 1972 πήραν μέρος σε ραδιοφωνικό μουσικό διαγωνισμό, όπου και ανακαλύφθηκε το ταλέντο τους. Το 1975 άρχισαν να κυκλοφορούν δίσκους. Γνώρισαν μεγάλη επιτυχία και τιμήθηκαν με διάφορα σημαντικά βραβεία.

Το ντουέτο άλλαξε σύνθεση το 1990, και η Έρικα Μπρουν αντικαταστάθηκε από την Έρικα (Γιανίν Όλσεν, γερμ. Janine Ohlsen). Ένα χρόνο αργότερα, το ντουέτο αποκαταστάθηκε και έκτοτε εμφανίζεται στην αρχική του σύσταση.

Επιτυχίες 
 1975: Ein bisschen süß, ein bisschen bitter
 1976: Mädchen aus dem Odenwald
 1976: Kornblumenwalzer
 1977: Heidi
 1978: Aus Böhmen kommt die Musik
 1978: Solange die Kapelle spielt
 1979: Captain Future
 1980: Ciao, Marco, ciao!
 1983: Tao Tao
 1984: Alice im Wunderland
 1984: Patrik Pacard 
 1985: Non è vero / Oliver Maass
 1987: Lieder die von Herzen kommen
 1989: Addio Angelo
 1990: Solang noch rote Rosen blühn
 1991: Mein Schatz das ist ein Feuerwehrmann
 1991: Ich bin immer für Dich da
 1992: Johnny (Gitti Goetz)
 1993: Der rote Wein von Angelo 
 1995: Einsamer Abend am Strande
 1996: Manolito
 1996: Ave Maria
 2000: Für immer jung
 2006: Liebe auf Zeit
 2009: Feste Feiern
 2011: Wolkenlose Gefühle
 2011: Denke an mich
 2011: Es muss nicht gleich Champagner sein

Ενδεικτική δισκογραφία 
 1976: Sonne im Herzen
 1977: Heidi
 1978: Heidi und Peter
 1980: Zwei Mädchen zum Verlieben
 1982: Lieder aus Böhmen und Bayern
 1982: So sind wir
 1984: Ein Dankeschön an unsre Freunde
 1985: Mal das Glück für mich
 1986: Same / Alternativ auch Real Songs 
 1987: Musik kennt keine Grenzen
 1987: Weihnachten zu Hause
 1988: Laß mir Liebe da
 1989: Solang' noch rote Rosen blüh'n
 1991: Liebe öffnet alle Türen
 1991: Soundtrack Hans im Glück 
 1992: Die Brücke zum Glück 
 1996: Ich hab' Dich lieb
 1996: Manolito
 2000: Für immer jung
 2004: Sehnsucht findet ihren Weg 
 2006: Liebe auf Zeit
 2006: Es ist nie zu spät 
 2011: Wolkenlose Gefühle

 Lady Lily

 Patrik Pacard / Alice In Wonderland - (Single, Maxi, 1984)
 Blade Runner (7", 1985)
 Non È Vero / Oliver Maass (Single, 1985)
 Get Out Of My Life (Maxi) 1986 
 Boogie Woogie Baby (Single, Maxi, 1987)
 Cash Machine (12", Maxi, 1987)
 Get Out Of My Life (CD, Album, 1987)
 Lady Lily (CD, Album, 1987)
 Hans Im Glück (1991)

Εξωτερικοί σύνδεσμοι
 επίσημη ιστοσελίδα

Γερμανικά μουσικά συγκροτήματα
Αστ

Το Αστ ή Σαϊντάν είναι πόλη του Τατζικιστάν. Βρίσκεται στην ομώνυμο δήμο Άστ της επαρχίας Σουγντ. Με βάση την απογρα΄φη του 2020 έχει πληθυσμό 18200 κατοίκων.

Παραπομπές 

Πόλεις του Τατζικιστάν
Ντέιβιντ Λόγκαν

Ο Nτέιβιντ Λόγκαν (David Logan) (Σικάγο, Ιλλινόις, 26 Δεκεμβρίου 1982) είναι Πολωνός επαγγελματίας καλαθοσφαιριστής. Έχει ύψος 1,85 μ. και αγωνίζεται στην θέση του πλέι μέικερ. Τον Φεβρουάριο του 2009, πήρε πολωνικό διαβατήριο, που του επέτρεψε να αγωνιστεί για την Πολωνία στο Ευρωμπάσκετ 2009.

Επαγγελματική σταδιοδρομία
Ο Λόγκαν υπέγραψε για τη σεζόν 2005-06 με την ιταλική ομάδα δεύτερης κατηγορίας Παβία. Το Δεκέμβριο του 2006 μετακόμισε στο Ισραήλ και υπέγραψε με την Χάποελ Ράματ Χασαρόν ΜΒ9. Μετά από αυτό επέστρεψε στις ΗΠΑ και έπαιξε επτά παιχνίδια για τα ιπτάμενα Ουέρθ Φορτ στο NBDL. Τελείωσε η σεζόν 2006-07 έπαιξε για την ΣΚΣ Στάρογκαρντ στην Πολωνία. 

Την σεζόν του 2007-08, ο Λόγκαν υπέγραψε με την Τούρουφ Ζγκοζέλετς και πήρε μέρος στο Eurocup, όπου είχε μέσο όρο 18.6 πόντους ανά παιχνίδι και έφτασε στην φάση των 8. Το βραβείο για τις εξαιρετικές εμφανίσεις ήταν η μεταγραφή στην Πρόκομ. Έχει συμβάλει πολύ στην έκτη συνεχόμενη της ομάδας του εθνικού πρωταθλήματος Πρόκομ. Στις 2 του Ιουλίου του 2010 υπέγραψε συμβόλαιο στην ισπανική Κάχα Λαμποράλ. 

Τον Αύγουστο του 2011 υπέγραψε διετή συμφωνία με τον Παναθηναϊκό στην Ελλάδα. Τον Ιούλιο 2012 υπέγραψε συμβόλαιο με τη Μακάμπι Τελ Αβίβ. Το 2013 πήρε μεταγραφή στη γερμανική Άλμπα Βερολίνου. Από το 2014 αγωνίζεται στην ιταλική Δυναμό Σάσσαρι.

Εθνική ομάδα

Το 2009 αγωνίστηκε στο Ευρωμπάσκετ με την ομάδα της Πολωνίας. Ο Λόγκαν είχε 15.5 πόντους και 4.5 ασίστ ανά παιχνίδι.

Τίτλοι-Διακρίσεις

Συλλογικοί

Πρόκομ 
 2x Πρωτάθλημα Πολωνίας: (2009, 2010)

Παναθηναϊκός 
Κύπελλο Ελλάδας: (2012)

Μακάμπι Τελ Αβίβ 
 Κύπελλο Ισραήλ: (2013)
Σούπερ Καπ Ισραήλ: (2012)

Ντίναμο Σάσαρι 

 Κύπελλο Ιταλίας: (2015)

Στρασμπούρ 

 Κύπελλο Γαλλίας: (2018)

Ατομικοί 

 NCAA II Παίκτης της Χρονιάς: (2005)
 MVP στο Πρωτάθλημα Πολωνίας: (2008)
 MVP των τελικών στο Πρωτάθλημα Πολωνίας: (2010)
 MVP τελικού Σούπερ Καπ Ισραήλ: (2012)
 MVP τελικού Κυπέλλου Ιταλίας: (2015)
 MVP τελικού Κυπέλλου Γαλλίας: (2018)

Πηγές

1
2
3

Πολωνοί καλαθοσφαιριστές
Αμερικανοί καλαθοσφαιριστές
Πόιντ γκαρντ
Καλαθοσφαιριστές Εθνικής Πολωνίας
Καλαθοσφαιριστές ΠΑΟ
Ξένοι καλαθοσφαιριστές στην Ελλάδα
Καλαθοσφαιριστές Σάσκι Μπασκόνια
Καλαθοσφαιριστές Άλμπα Βερολίνου
Καλαθοσφαιριστές Ασέκο Γκντίνια
Καλαθοσφαιριστές Στάρογκαρντ Γκντάνσκι
Καλαθοσφαιριστές Τούρουφ Ζγκοζέλετς
Καλαθοσφαιριστές Μακάμπι Τελ Αβίβ
Καλαθοσφαιριστές Φελίτσε Σκαντόνε
Καλαθοσφαιριστές Φορτ Γουόρθ Φλάιερς
Καλαθοσφαιριστές Ντίναμο Σάσαρι
Καλαθοσφαιριστές Μπουσάν ΚΤ Σόνικμπουμ
Καλαθοσφαιριστές ιταλικών συλλόγων
Πολιτογραφημένοι πολίτες της Πολωνίας
Καλαθοσφαιριστές Α1 Εθνικής Ελλάδας
Καλαθοσφαιριστές πολωνικών συλλόγων
Καλαθοσφαιριστές γερμανικών συλλόγων
Καλαθοσφαιριστές ισπανικών συλλόγων
Καλαθοσφαιριστές ισραηλινών συλλόγων
Νέον Κόμμα

Το Νέον Κόμμα ήταν ελληνικό πολιτικό κόμμα του χώρου της δεξιάς, που ιδρύθηκε το 1947. Ιδρυτής και πρόεδρος του κόμματος ήταν ο Σπυρίδων Μαρκεζίνης. Το κόμμα διαλύθηκε για να συμμετάσχει στον Ελληνικό Συναγερμό.

Ιστορικό
Το Νέον Κόμμα ιδρύθηκε στις 10 Φεβρουαρίου 1947 από τον Σπύρο Μαρκεζίνη. Στο κόμμα προσχώρησαν και άλλοι 17 βουλευτές του Λαϊκού Κόμματος (Αλετράς, Γονής, Γρηγοριάδης, Δεδούσης, Διακογιάννης, Ζαλοκώστας, Ζολώτας, Ζουμπουλάκης, Θεοτόκης, Θηβαίος, Κακαράς, Καψάλης, Λάμπρου, Λυκουρέζος, Παπαγιάννης, Πετρίδης και Στράτος). 

Στις βουλευτικές εκλογές του 1950 το Νέον Κόμμα κέρδισε μία έδρα. 

Τον Αύγουστο του 1951 μετά την ανακοίνωση του στρατάρχη Αλέξανδρου Παπάγου σχετικά με την κάθοδό του στην πολιτική και την ίδρυση του Ελληνικού Συναγερμού, το Νέον Κόμμα αυτοδιαλύθηκε και προσχώρησε συνολικά στο Συναγερμό.

Αποτελέσματα εκλογών

Βουλή των Ελλήνων

Παραπομπές

Πηγές
Karageorgos, Dimitrios (2015, Εθνικό και Καποδιστριακό Πανεπιστήμιο Αθηνών (ΕΚΠΑ)), Η διαδρομή του Ελληνικού Συναγερμού από την ίδρυσή του ως την αδρανοποίησή του, 1951-1956

Καταργημένα πολιτικά κόμματα στην Ελλάδα
Συντηρητικά κόμματα
Αντιγόνη Δρακουλάκη

Η  Αντιγόνη Δρακουλάκη (γενν. Ηράκλειο Κρήτης, 8 Σεπτεμβρίου 1974) είναι Ελληνίδα ηθοποιός. 

Είναι απόφοιτη του Τμήματος Θεατρικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών καθώς και της Ανωτέρας Δραματικής Σχολής Βεάκη.  

Είναι μέλος του Ι.Τ.Ι. (Ελληνικό Κέντρο του Διεθνούς Ινστιτούτου Θεάτρου) και του Π.Ε.ΣΥ.Θ. (Πανελλήνιος Επιστημονικός Σύλλογος Θεατρολόγων). Έχει βραβευτεί για τη συμμετοχή της στη θεατρική παράσταση «Το Στραβόξυλο» στα  Βραβεία Ψαθά, στις 13 Απριλίου 2010.

Προσωπική ζωή 
Έχει δύο αδελφούς, τον Νίκο και τον Γιώργο, οι οποίοι έχουν εταιρεία υπηρεσιών τροφοδοσίας (catering) και μια αδελφή, τη Χριστίνα, που είναι αισθητικός. 

Τον Φεβρουάριο του 2010 παντρεύτηκε τον ιατρό χειρουργό Γιάννη Χαλικιά και τον Ιούνιο του 2016 γεννήθηκε ο γιός τους.

Φιλμογραφία

Τηλεόραση

Κινηματογράφος

Θεατρογραφία

Ως ηθοποιός

Ως σκηνοθέτις

Θεατρολογική εμπειρία

Εξωτερικοί σύνδεσμοι 
Επίσημη σελίδα στο facebook
Επίσημο κανάλι στο Youtube όπου μπορεί κανείς να δει αποσπάσματα από τις παραστάσεις στις οποίες πήρε μέρος.

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Έλληνες σκηνοθέτες θεάτρου
Ελληνίδες ηθοποιοί φωνής
Κάλτσα

Η κάλτσα, ή ενδεχομένως οι κάλτσες, δεδομένου ότι συνήθως αποτελούν ζευγάρι, είναι εσώρουχο και φοριούνται στα πόδια. Προστατεύουν το δέρμα από την τριβή με το εσωτερικό του παπουτσιού, ενώ ταυτόχρονα απορροφούν τον ιδρώτα και προφυλάσσουν από το κρύο. Η καθημερινή αλλαγή της κάλτσας είναι θέμα υγιεινής.

Ιστορική αναδρομή 

Πριν τις κάλτσες οι άνθρωποι τύλιγαν τα πόδια τους με δέρματα ή με πανί. Στην αρχαία Ελλάδα του 8ου αιώνα π.Χ. οι αρχαίοι Έλληνες φορούσαν ήδη μάλλινες κάλτσες για να μη κρυώνουν τα πόδια τους. Οι Ρωμαίοι τύλιγαν τα πόδια τους με δέρμα ή ύφασμα. Στην μεσαιωνική Ευρώπη του 5ου αιώνα μ.Χ. οι κάλτσες συμβόλιζαν την αγνότητα, και γι'αυτό τις φόραγαν οι ευσεβείς άνθρωποι, ενώ αργότερα, το 1000 μ.Χ. οι κάλτσες ήταν σύμβολο πλούτου και γι'αυτό τις φορούσαν οι ευγενείς και οι αριστοκράτες. Με την εξέλιξη της υφαντουργίας, και ειδικά με την εφεύρεση της πλεκτικής μηχανής οι κάλτσες έγιναν προσιτές και στο ευρύ κοινό. 

 
Τύποι ενδυμάτων
Εσώρουχα
Ιστορία της ένδυσης
Άντονι Χόροβιτς

Ο Άντονι Χόροβιτς (γεννημένος στις 5 Απριλίου 1956 στο Στάνμορ της συνοικίας Χάρροου του Λονδίνου) είναι συγγραφέας βιβλίων και τηλεοπτικών σεναρίων, γνωστός διεθνώς κυρίως για τα παιδικά κατασκοπικά μυθιστορήματα με πρωταγωνιστή τον έφηβο ήρωα Άλεξ Ράιντερ αλλά και για άλλα έργα του. Έχει γράψει πολλά παιδικά βιβλία όπως οι σειρές Η δύναμη των Πέντε (The Power of Five), Άλεξ Ράιντερ (Alex Rider) και The Diamond Brothers, συνολικά πάνω από 50 βιβλία.

Εξωτερικοί σύνδεσμοι 

Άγγλοι μυθιστοριογράφοι
Άγγλοι σεναριογράφοι
Συγγραφείς παιδικής και νεανικής λογοτεχνίας
Μπριζί Ραφινί

Ο Μπριγκί Ραφινί (Brigi Rafini, γενν. 7 Απριλίου 1953) ήταν πολιτικός του Νίγηρα, ο οποίος διατέλεσε πρωθυπουργός από το 2011 ως το 2021. Κατάγεται από την Ιφερουάν, στην Επαρχία Αγκαντέζ και ανήκει στους Τουαρέγκ. Ο Ραφινί ήταν υπουργός Γεωργίας στα τέλη της δεκαετίας του 1980 και 4ος Αντιπρόεδρος της Εθνοσυνέλευσης του Νίγηρα από το 2004 ως το 2009. Διορίστηκε στην πρωθυπουργία από τον Μαχαμαντού Ισουφού, μετά την εκλογική νίκη του τελευταίου, το 2011.

Καριέρα
Γεννήθηκε το 1953 και στη γενέτειρά του Ιφερουάν, όπως και στο Αγκαντέζ, ολοκλήρωσε την πρωτοβάθμια και την δευτεροβάθμια εκπαίδευση. Την περίοδο 1971-74 παρακολούθησε τη σχολή Διοικήσεως (ENA) στη Νιαμέι και επέστρεψε για ανώτερες σπουδές από το 1978 ως το 1981.  Το 1983 φοίτησε για ένα χρόνο στο Διεθνές Γαλλικό Ινστιτούτο Δημόσιας Διοίκησης (IIAP) στο Παρίσι.  Επέστρεψε στο Παρίσι λίγο αργότερα, στην Γαλλική Σχολή Διοικήσεως (ENA) από το 1994 ως το 1995.

Πολιτική ταυτότητα
Από την δεκαετία του 1980, ο Ραφινί έχει εκπροσωπήσει 4 διαφορετικά πολιτικά κόμματα. Ειδικότερα, ήταν μέλος του Εθνικού Κινήματος για την Ανάπτυξη της Κοινωνίας (MNSD) όταν ήταν το μοναδικό κόμμα (1989-1991). Αργότερα αποχώρησε και έγινε μέλος του κόμματος που προήλθε από το σχίσμα στο MNSD, με την ονομασία Νιγηρική Συμμαχία για τη Δημοκρατία και την Πρόοδο (ANDP) κατά τη διάρκεια της Τρίτης Δημοκρατίας (1993-1996). Έπειτα συνετέλεσε στην ίδρυση του κυβερνώντος Συναγερμού για Δημοκρατία και Πρόοδο (RDP-Jama'a) επί προεδρίας του Ιμπραχίμ Μπάρε Μαϊνασαρά
(1996-1999).  Κατά την Πέμπτη Δημοκρατία υπηρέτησε ως βουλευτής και ως αξιωματούχος της Συνέλευσης με το RDP στην αντιπολίτευση (1999-2009).Σήμερα είναι μέλος του Νιγηρικού Κόμματος για Δημοκρατία και Σοσιαλισμό (PNDS), το οποίο ανήλθε στην εξουσία το 2011.

Πρωθυπουργία
Μετά τη νίκη του στις προεδρικές εκλογές του 2011, ο Μαχαμαντού Ισούφου διόρισε Πρωθυπουργό τον Ραφινί. Η κυβέρνηση με αρχηγό το Ραφινί ορκίστηκε στις 21 Απριλίου 2011, με 23μελή σύνθεση.

Παραπομπές

Πρωθυπουργοί του Νίγηρα
Πρωτάθλημα Ε.Π.Σ. Μακεδονίας 1980-81

Το πρωτάθλημα της Ε.Π.Σ. Μακεδονίας περιόδου 1980-81 διεξήχθη με τη συμμετοχή συνολικά 174 ομάδων, εκ των οποίων 36 ομάδες έλαβαν μέρος στην Α΄ Κατηγορία (σε δύο ομίλους των 18 ομάδων έκαστος), 72 ομάδες στο πρωτάθλημα της Β΄ Κατηγορίας (σε έξι ομίλους των 12 ομάδων έκαστος) και 66 ομάδες στη Γ΄ Κατηγορία (σε 3 ομίλους των 10 και άλλους 3 ομίλους των 12 ομάδων).

Τους τίτλους των πρωταθλητών ομίλων στην Α΄ Κατηγορία κέρδισαν ο Παύλος Μελάς Σταυρούπολης (Α΄ όμιλος) και η ΑΕ Φοίνικα (Β΄ όμιλος). Και οι δυο αυτές ομάδες κέρδισαν την άνοδο στο Εθνικό Ερασιτεχνικό Πρωτάθλημα της περιόδου 1981-82.

Στους δυο ομίλους της Α΄ Κατηγορίας συμμετείχαν επίσης οι ομάδες: ΑΟ Καλλιθέας, Εθνικός Μετεώρων, Μελιτέας, Άτλας Μενεμένης, Ολυμπιακός Κυμίνων, Ιπποκράτης, Απόλλων Ζαγκλιβερίου, Αετός Διαβατών, Εθνικός Πυλαίας, Μακεδονικός Λητής, Ατρόμητος Πλαγιαρίου, ΑΕ Αμπελοκήπων, Ελευθεριακός, ΠΑΟ Διοικητηρίου, ΜΕΝΤ, Αναγέννηση Χαλκηδόνας, Θεσσαλονίκη, Μέγας Αλέξανδρος, ΠΟ Ξηροκρήνης, Ορφέας Ηλιούπολης, Όλυμπος Δενδροποτάμου, Νίκη Ευκαρπίας, Ερμής Λαγκαδά, Αχιλλέας Τριανδρίας, Αξιός Ανατολικού, Ακρόπολη, Ποσειδών Νέας Μηχανιώνας, Μαραθών, Ελπίς Τούμπας, ΑΟ Κρήνης, Ομόνοια Σίνδου, ΑΕ Πυλαίας, Θερμαϊκός.

Πηγές 

Ψηφιακό αρχείο εφημερίδας "ΜΑΚΕΔΟΝΙΑ"-φύλλο 9ης Ιουνίου 1981

Ε.Π.Σ. Μακεδονίας
Εγχώρια ποδοσφαιρικά πρωταθλήματα 1980-1981
Εθνική Στέγη Ν. Σμύρνης

Το Ίδρυμα Απόρων Κορασίδων "Εθνική Στέγη" ιδρύθηκε ως προσφυγικό ορφανοτροφείο το 1922 από τον "Σύνδεσμο για τα Δικαιώματα της Γυναίκας". Από το 1932 ως το 1988 λειτούργησε ως ορφανοτροφείο στη Νέα Σμύρνη. Στη συνέχεια και μέχρι σήμερα λειτουργεί ως δημοτικός παιδικός σταθμός, ενώ στεγάζει και άλλες δράσεις. Στην Νέα Σμύρνη υπάρχει οδός με το όνομά του.

Ίδρυση - λειτουργία
Το 1922 ο "Σύνδεσμος για τα Δικαιώματα της Γυναίκας", με πρόεδρο την Αύρα Θεοδωροπούλου, ίδρυσε το "Ίδρυμα Απόρων Κορασίδων η Εθνική Στέγη" με σκοπό τη στέγαση ορφανών κοριτσιών προσφύγων. Τα πρώτα χρόνια λειτούργησε στην Καλλιθέα, στις εγκαταστάσεις της Χαροκοπείου Οικοκυρικής και Επαγγελματικής Σχολής Θηλέων. 

Μετά την παραχώρηση από την τότε Κοινότητα Νέας Σμύρνης οικοπέδου στην οδό Βάρνης 1, στο οικοδομικό τετράγωνο μεταξύ των οδών "Αρτάκης, Στενημάχου, Βάρνης και Εθνικής Στέγης", ανεγέρθηκε με προσωπικό ενδιαφέρον που επέδειξε ο πρωθυπουργός Ελευθέριος Βενιζέλος, το κτίριο που στεγάζει την Εθνική Στέγη ως τις μέρες μας. Το αρχικό κτίριο κτίστηκε με σχέδια και επίβλεψη των μηχανικών Σούλη και Κωνσταντινίδη, ενώ το 1938 προστέθηκε νέα πτέρυγα σε σχέδιο του αρχιτέκτονα Π. Μανουηλίδη. Πρόκειται για παραδοσιακό κτίριο με μεγάλο κήπο, ευρύχωρες και φωτεινές αίθουσες. 

Η μεταφορά του ορφανοτροφείου στο κτίριο της Ν. Σμύρνης έγινε το Νοέμβριο του 1932. Διευθύντρια τότε ήταν η Άννα Παπαδημητρίου. Το 1934 στέγαζε 108 κορίτσια ηλικίας 7-15 ετών. Η Εθνική Στέγη λειτούργησε
ως ορφανοτροφείο ως το 1988. Την τελευταία σεζόν που λειτούργησε φιλοξενούσε 12 παιδιά.

Σημερινή χρήση
Όταν έπαψε να λειτουργεί ως ορφανοτροφείο, η χρήση του κτιρίου παραχωρήθηκε δωρεάν για 20 χρόνια στο Δήμο Ν. Σμύρνης, ο οποίος από το 1985 ενίσχυε οικονομικά τη λειτουργία του. Το 1987 (Φ.Ε.Κ. 761/31-12-1987) ο Δήμος ίδρυσε Ν.Π.Δ.Δ. με τίτλο: "Κέντρο Κοινωνικής Δραστηριότητας και Προστασίας Νεολαίας της Νέας Σμύρνης η Εθνική Στέγη". Έκτοτε το κτίριο φιλοξενεί παιδικό σταθμό και αποτελεί στέγη διαφόρων πολιτιστικών εκδηλώσεων του Δήμου. Στο κτίριο φιλοξενούνται:

Παιδικός σταθμός (πρωί).
Παιχνιδότοπος (απόγευμα) για νήπια.
Αίθουσα Υπολογιστών και Διαδικτύου για νέους και μαθητές.
Ομάδες Συμβουλευτικής Γονέων παιδιών προσχολικής ηλικίας. 
Το Φιλανθρωπικό Σωματείο "Εθνική Στέγη".
Το Φωτοϊστορικό Αρχείο του Δήμου
Η μπάντα του Δήμου.
Διάφορες πολιτιστικές εκδηλώσεις (εκθέσεις ζωγραφικής, φωτογραφίας κλπ).

Εξωτερικοί σύνδεσμοι 
Ιστοσελίδα Δήμου Ν. Σμύρνης: Εθνική Στέγη
Εθνική Στέγη
ΕΘΝΙΚΗ ΣΤΕΓΗ, Εθνικής Στέγης 14, Νέα Σμύρνη.
Εθνική Στέγη, Εύρεση στο χάρτη.

Πηγές
Δήμου Ν. Σμύρνης, "Νέα Σμύρνη: Από την καταστροφή στη δημιουργία", 2010.
 

Εκπαιδευτήρια στη Νέα Σμύρνη
Φεμινισμός στην Ελλάδα
Α1 Κατηγορία υδατοσφαίρισης ανδρών 2001-2002

Το πρωτάθλημα Ελλάδας πόλο ανδρών της περιόδου 2001−2002, ήταν το 16ο πρωτάθλημα στην ιστορία της Α1 κατηγορίας. Πρωταθλητής αναδείχθηκε ο Ολυμπιακός για τέταρτη συνεχόμενη χρονιά.

Βαθμολογία κανονικής περιόδου

Play off

Προημιτελικοί

Θέσεις 5−6

Ημιτελικοί

Μεγάλος τελικός

Τελική κατάταξη

Εξωτερικοί σύνδεσμοι 
 Βαθμολογία Αθλητική Ηχώ, 7 Απριλίου 2002 σελ. 38
 Πλέι οφ Ιστότοπος archive.sport.gr

2001 2002
Υδατοσφαίριση το 2001
Υδατοσφαίριση το 2002
Στίβεν Σμιθ

Ο Στίβεν Αλεξάντερ Σμιθ είναι επαγγελματίας καλαθοσφαιριστής που έχει γεννηθεί στις 12 Απριλίου 1983 στην Πενσιλβανία. Πρώην παίκτης του Παναθηναϊκού. Έχει ύψος 2,06 μ. ενώ ζυγίζει 113 κιλά.

Επαγγελματική καριέρα
Ο Στίβεν έπαιξε για τους Philadelphia 76ers την χρονιά 2006-07. Εκεί είχε 0,6 πόντους και 0,8 ριμπάουντ ανά αγώνα.Μετά συνέχισε την καριέρα του στην Anaheim Arsenal κατά τη διάρκεια της περιόδου 2007-08.Τον Φεβρουάριο του 2008 υπέγραψε συμβόλαιο με την ιταλική Ριέτι. Τέταρτος σταθμός της καριέρας του ήταν ο Κολοσσός Ρόδου την περίοδο 2008-09. Εδώ είχε το εξαιρετικό ποσοστό των 18,3 πόντων ανά παιχνίδι σε ένα σύνολο 21 παιχνιδιών αλλά τραυματίστηκε και έχασε την υπόλοιπη σεζόν. Μετά το πέρασμα του από την Ελλάδα πήγε για μισό χρόνο στην Γερμανία με την Ολντεμπόργκ. Το Δεκέμβριο του 2010 γύρισε στην Ελλάδα και έπαιξε για τον Πανελλήνιο. Μετά από εξαιρετικές εμφανίσεις υπέγραψε συμβόλαιο για ένα χρόνο στον Παναθηναϊκό το 2011. Ακολούθησαν η ιταλική Βίρτους Μπολόνια, η αμερικάνικη Όστιν Τόρος. Τη σεζόν 2014-15 αγωνίζεται στη Γαλλία με τα χρώματα της Jeunesse Laïque de Bourg-en-Bresse.

Τίτλοι 
 Κύπελλο Ελλάδας: 2012

Βραβεία
Ο Στίβεν Σμιθ έχει κατακτήσει 2 βραβεία ως καλύτερος παίκτης τουρνουά:
 Atlantic 10: Co-Player of the Year (2005)
 Atlantic 10: Player of the Year (2006)

Πηγές
NBA.com Profile
NBA Stats
NBA D-League Stats
Euroleague.net Profile
Eurobasket.com Profile
Draftexpress.com Profile
Spanish League Stats 
Italian League Profile 
Greek League Profile

Αμερικανοί καλαθοσφαιριστές
Καλαθοσφαιριστές Φιλαδέλφεια 76ers
Καλαθοσφαιριστές Ρεάλ Μπέτις Μπαλονθέτο
Καλαθοσφαιριστές Σεμπαστιάνι Μπάσκετ Κλαμπ Ριέτι
Καλαθοσφαιριστές Κολοσσού Ρόδου
Καλαθοσφαιριστές Ιρόνι Ναχαρίγια
Καλαθοσφαιριστές Όλντενμπουργκ
Καλαθοσφαιριστές Πανελληνίου
Καλαθοσφαιριστές ΠΑΟ
Καλαθοσφαιριστές Βίρτους Μπολόνια
Καλαθοσφαιριστές Ελάν Μπεαρναί Πω-Λακ-Ορτέζ
Καλαθοσφαιριστές Άναχαϊμ Άρσεναλ
Καλαθοσφαιριστές γαλλικών συλλόγων
Ξένοι καλαθοσφαιριστές στην Ελλάδα
Βέρτερσεε Στάντιον

Το Βέρτερσεε Στάντιον είναι στάδιο πολλαπλών χρήσεων στο Κλάγκενφουρτ της Αυστρίας. Είναι η έδρα της Αούστρια Κλάγκενφουρτ.

Το παλιό στάδιο, επίσης ονομαζόμενο Wörtherseestadion, είχε χτιστεί το 1960 και είχε χωρητικότητα 10.900 θεατών. Κατεδαφίστηκε το 2005 και αντικαταστάθηκε από το ομώνυμο νέο στάδιο, το οποίο ξεκίνησε να χτίζεται στις 11 Ιανουαρίου 2006 και εγκαινιάστηκε στις 7 Σεπτεμβρίου 2007 με αγώνα των εθνικών ομάδων Αυστρίας και Ιαπωνίας στα πλαίσια φιλικού τουρνουά και ενώπιον 26.500 θεατών.

Από το 2007 ως το 2010 απέκτησε ονοματοδότη χορηγό τον τραπεζικό όμιλο "Hypo Alpe Adria" και ονομαζόταν "Hypo-Arena", ωσότου λόγω οικονομικών προβλημάτων του ομίλου η χορηγία κατέπεσε και επανήλθε το αρχικό του όνομα.

Ήταν ένα από τα 8 στάδια που φιλοξένησαν το Ευρωπαϊκό Πρωτάθλημα Ποδοσφαίρου 2008, επ' αφορμή του οποίου χτίστηκε. Κατά τη διάρκεια του Euro 2008 είχε δυνατότητα φιλοξενίας 32.000 θεατών, ενώ μετά τη διόργανωση η χωρητικότητα μειώθηκε στις 30.000 θέσεις.

Στις 9 Ιανουαρίου 2010 ο χώρος φιλοξένησε τον αγώνα χόκεϊ της EBEL μεταξύ των ομάδων Klagenfurter AC και Villacher SV.

Εξωτερικοί σύνδεσμοι 

Παρουσίαση του Βέρτερσεε Στάντιον στον ιστότοπο του Sportpark Klagenfurt

Αυστρία
Αούστρια Κέρντεν
Σώμα Επιθεώρησης Εργασίας

Το Σώμα Επιθεώρησης Εργασίας (με αρκτικόλεξο Σ.ΕΠ.Ε.) είναι μία νεοσύστατη σχετικά δημόσια υπηρεσία του Υπουργείου Εργασίας συγκροτημένη σε πολιτικό σώμα. Είναι ανεξάρτητη υπηρεσία με αρμοδιότητες εκτελεστικής εξουσίας που υπάγεται απ΄ ευθείας στον Υπουργό. Συστάθηκε σύμφωνα με τις διατάξεις του Π.Δ. 136/1999 "Οργάνωση Υπηρεσιών Σώματος Επιθεώρησης Εργασίας" (ΦΕΚ 134Α΄/ 3-6-1999).

Του Σώματος αυτού προΐσταται Ειδικός Γραμματέας συνεπικουρούμενος από δύο γενικούς επιθεωρητές, ένας επί θεμάτων εργασιακών σχέσεων και ένας επί θεμάτων ασφάλειας και υγείας στους χώρους εργασίας. Το ΣΕΠΕ συγκροτείται με ειδικούς επιθεωρητές αντίστοιχων παραπάνω θεμάτων σε τρεις κεντρικές διευθύνσεις με επιμέρους 12 τμήματα με έδρα την Αθήνα (Υπουργείο) και σε 15 περιφερειακές με επιμέρους τμήματα που εδρεύουν σε ισάριθμες πόλεις καλύπτοντας κατά περιφέρειες όλη την επικράτεια και με συνολικό προσωπικό 1000 περίπου υπαλλήλους. Οι περιφερειακές εδρεύουν στις ακόλουθες πόλεις: Αθήνα, (4 κατά νομαρχιακή διαίρεση), Πειραιά, Θεσσαλονίκη, Ιωάννινα, Ηράκλειο, Ερμούπολη, Κομοτηνή, Κοζάνη, Λαμία, Πάτρα, Μυτιλήνη και Τρίπολη.

Παραπομπές

Δημόσιες υπηρεσίες της Ελλάδας
Εργασία στην Ελλάδα
Υπουργείο Εργασίας, Κοινωνικής Ασφάλισης και Πρόνοιας
Κοκκάρι Σάμου

Το Κοκκάρι είναι παραθαλάσσιο χωριό της Σάμου με υψόμετρο 10 μέτρα. Βρίσκεται 11 χλμ. μακριά από την Πόλη Της Σάμου (Βαθύ όπως το ονομάζουν οι ντόπιοι), όπου είναι η πρωτεύουσα του νησιού και πρωτεύουσα του Νόμου Σάμου..

Γεωγραφία - Ιστορία
Το Κοκκάρι βρίσκεται στις βόρειες ακτές της Σάμου, επάνω στη επαρχιακή οδό Σάμου - Καρλοβασίου και απέχει 10 χλμ. ΒΔ. της πόλης της Σάμου. Η κύρια απασχόληση των κατοίκων του Κοκκαριού είναι ο τουρισμός, καθώς πρόκειται για ένα από τα πιο αναπτυγμένα τουριστικά θέρετρα του νησιού. Πόλο έλξης στο Κοκκάρι αποτελούν τα καλοδιατηρημένα παλιά σπίτια, το μικρό λιμάνι και οι παραλίες (Τσαμαδού, Λεμονάκια και Τσάμπου) που το περιβάλλουν. Ένα από τα σημαντικά αξιοθέατα του Κοκκαριού είναι η εκκλησία του Αγίου Νικολάου, ενώ μεγάλο πανηγύρι διεξάγεται στις 27 Ιουλίου, εορτή του Αγίου Παντελεήμονα.

Το υψόμετρο του χωριού είναι 5 μέτρα από τη θάλασσα.

Η έκτασή του είναι 0,19 τετραγωνικά χιλιόμετρα. Ο πληθυσμός του σύμφωνα με την τελευταία απογραφή του 2011 είναι 1628 κάτοικοι. Αυτό συνεπάγεται ότι η έκτασή του ανά άτομο είναι 114 τετραγωνικά μέτρα.

Ιστορία - Ονομασία
Το Κοκκάρι χτίστηκε στις αρχές του 19ου αιώνα ως επίνειο του χωριού Μυτιληνιοί. Σύμφωνα με την εκδοχή του Σάμιου λόγιου Επαμεινώνδα Σταματιάδη το όνομά του αποδίδεται στην εκτεταμένη καλλιέργεια του κοκκαριού, ενός είδους μικρού κρεμμυδιού. Μια άλλη εκδοχή αναφέρει ως αιτία προέλευσης το όνομα του πρώτου οικιστή της περιοχής. Ως κοινότητα συστάθηκε για πρώτη φορά το 1918 με το ΦΕΚ 204Α - 21/09/1918. Σύμφωνα με το σχέδιο Καλλικράτης αποτελεί τοπική κοινότητα που υπάγεται στη δημοτική ενότητα Βαθέος του Δήμου Σάμου και σύμφωνα με την απογραφή του 2011 έχει πληθυσμό 1.060 κατοίκους.

Φωτογραφίες

Εξωτερικοί σύνδεσμοι
 Το Κοκκάρι της Σάμου στο https://www.youtube.com 
 Κοκκάρι η rock star της Σάμου

Παραπομπές

Χωριά της Σάμου
Challenge Cup πετοσφαίρισης γυναικών

Το Ευρωπαϊκό Κύπελλο Θριάμβου (Challenge Cup) είναι η τρίτη Ευρωπαϊκή διοργάνωση μεταξύ συλλόγων πετοσφαίρισης, που διοργανώνεται από την Ευρωπαϊκή Συνομοσπονδία Πετοσφαίρισης (CEV - Confédération Européenne de Volley-ball).
Ξεκίνησε την περίοδο 1980-81 ως Κύπελλο CEV (Κύπελλο Ευρωπαϊκής Συνομοσπονδίας Πετοσφαίρισης), ονομασία που διατηρήθηκε μέχρι και την περίοδο 2006-07. Από την περίοδο 2007-08 μετονομάστηκε σε Κύπελλο Θριάμβου (Challenge Cup). Η ίδια μετονομασία επήλθε επίσης και στην αντίστοιχη διοργάνωση των ανδρών.
Από την ίδια περίοδο την ονομασία Κύπελλο CEV απέκτησε το έως τότε Κύπελλο Κυπελλούχων Ευρώπης, επίσης και στις δύο διοργανώσεις  Ανδρών και Γυναικών.

Νικήτριες

 Η έντονη γραφή στο αποτέλεσμα αναφέρεται στη γηπεδούχο ομάδα.
 Η κατάταξη μεταξύ 3ης και 4ης θέσης δίνεται από την Ευρωπαϊκή Συνομοσπονδία Πετοσφαίρισης C.E.V.
 Από την περίοδο 2007-08 μέχρι και την περίοδο 2009-10 η πρόκριση στους νοκ-άουτ αγώνες και η ανάδειξη κυπελλούχου κρινόταν στη διαφορά των σετ. Μόνο αν υπήρχε ίδιο σκορ σετ στις νίκες, τότε παιζόταν το "Χρυσό Σετ" στον δεύτερο αγώνα.
 Από την περίοδο 2010-11 μέχρι και την περίοδο 2012-13 για την πρόκριση στους νοκ-άουτ αγώνες και την ανάδειξη κυπελλούχου απαιτούντο 2 νίκες. Αν οι ομάδες είχαν από μία νίκη ανεξαρτήτως σκορ, τότε παιζόταν το "Χρυσό Σετ" στον δεύτερο αγώνα.
 Από την περίοδο 2013-14 οι νίκες με σκορ 3-0 και 3-1 ονομάζονται "καθαρές νίκες" και θεωρούνται ισότιμες. Για την πρόκριση στους νοκ-άουτ αγώνες και για την ανάδειξη κυπελλούχου, σε περίπτωση που οι δύο φιναλίστ σημειώσουν από μία καθαρή νίκη ή από μια νίκη με 3-2 έκαστος, τότε παίζεται το "Χρυσό σετ" στον δεύτερο αγώνα, το οποίο λήγει στους 15 πόντους.

Τίτλοι

Κατακτήσεις ανά χώρα

Εξωτερικοί σύνδεσμοι 
 Ιστοχώρος της CEV www.cev.eu
 Ιστοχώρος της CEV (παλιός) www-old.cev.eu
 Κύπελλο Θριάμβου Γυναικών 2017 - Τελική κατάταξη www.cev.eu
 Κύπελλο Θριάμβου Γυναικών 2018 - Τελική κατάταξη www.cev.eu
 Νικήτριες ομάδες του Κυπέλλου Θριάμβου www.the-sports.org

Challenge Cup Γυναικων
Challenge Cup Γυναικων
Challenge Cup
Πολυεθνικά επαγγελματικά αθλητικά πρωταθλήματα
Challenge Cup πετοσφαίρισης ανδρών

Το Ευρωπαϊκό Κύπελλο Θριάμβου (Challenge Cup) είναι η τρίτη Ευρωπαϊκή διοργάνωση μεταξύ συλλόγων πετοσφαίρισης, που διοργανώνεται από την Ευρωπαϊκή Συνομοσπονδία Πετοσφαίρισης (CEV - Confédération Européenne de Volley-ball).
Ξεκίνησε την περίοδο 1980-81 με το όνομα Κύπελλο CEV (Κύπελλο Ευρωπαϊκής Συνομοσπονδίας Πετοσφαίρισης), ονομασία που διατηρήθηκε μέχρι και την περίοδο 2006-07. Από την περίοδο 2007-08 μετονομάστηκε σε Κύπελλο Θριάμβου (Challenge Cup). Η ίδια μετονομασία επήλθε επίσης και στην αντίστοιχη διοργάνωση των γυναικών.
Από την ίδια περίοδο την ονομασία Κύπελλο CEV απέκτησε το έως τότε Κύπελλο Κυπελλούχων Ευρώπης, επίσης και στις δύο διοργανώσεις  Ανδρών και Γυναικών.

Νικητές

 Από το 2011 καθιερώθηκαν οι διπλοί τελικοί. Στις διπλές αναμετρήσεις υπολογίζονται πλέον οι βαθμοί, κι όχι μόνο η νίκη. Το αποτέλεσμα 3-0 ή 3-1 δίνει 3 βαθμούς στο νικητή και 0 στον ηττημένο, και το αποτέλεσμα 3-2 δείνει 2 βαθμούς στο νικητή και 1 στον ηττημένο. Σε περίπτωση που οι δύο ομάδες είναι ισόβαθμες διεξάγεται ένα χρυσό σετ μετά το τέλος του δεύτερου αγώνα, το οποίο λήγει στους 15 πόντους. Η έντονη γραφή δηλώνει τη γηπεδούχο ομάδα.

Τίτλοι

Παραπομπές

Εξωτερικοί σύνδεσμοι 
 Ιστότοπος της CEV
 sports123.com
 Νικητές του Ευρωπαϊκού Κυπέλλου Θριάμβου στους άνδρες

Πετοσφαίριση
Πολυεθνικά επαγγελματικά αθλητικά πρωταθλήματα
Πλατεία Χρυσοστόμου Σμύρνης

Η Πλατεία Χρυσοστόμου Σμύρνης στη Νέα Σμύρνη βρίσκεται στην βασική είσοδο της πόλης από τη Λεωφόρο Συγγρού, στη θέση που παλιότερα ήταν γνωστή ως "Στροφή Νέας Σμύρνης". Επί της  πλατείας έχει διαμορφωθεί το "Άλσος Μικρασιατικής Μνημοσύνης".

Θέση

Η χωροθέτηση της Πλατείας Χρυσοστόμου προβλέφθηκε από το πρώτο πολεοδομικό σχέδιο της Νέας Σμύρνης, στα τέλη της δεκαετίας 1920-30. Αφιερώθηκε στον εθνομάρτυρα τελευταίο μητροπολίτη Σμύρνης Χρυσόστομο, ώστε ο εισερχόμενος στην προσφυγική συνοικία να αντιλαμβάνεται το χαρακτήρα της νέας πόλης.

Η πλατεία περιβάλλεται από βασικούς οδικούς άξονες της Ν. Σμύρνης, μιας και βρίσκεται παρά τη λεωφόρο Συγγρού. Στα δυτικά οριοθετείται από την "οδό Νικολάου Πλαστήρα", στα βόρεια από την "οδό Αγίας Φωτεινής" και στα νότια από την "οδό Κωνσταντίνου Παλαιολόγου". 

Από τους δρόμους αυτούς διέρχονται λεωφορειακές γραμμές που συνδέουν την πόλη με το κέντρο της Αθήνας και τις περιοχές: Πειραιάς, Παλαιό Φάληρο, Καλλιθέα, Μοσχάτο, Δάφνη, Άγιος Δημήτριος, Υμηττός, Βύρωνας, Ηλιούπολη, Νέος Κόσμος κλπ. 

Έχει τραπεζοειδές σχήμα και στα βόρεια συνδέεται με τον υπαίθριο χώρο της Εστίας Νέας Σμύρνης.

Άλσος Μικρασιατικής Μνημοσύνης 

Η πλατεία έχει σχήμα τραπεζίου. Στη στενή έδρα, που βρίσκεται προς τη λεωφόρο Συγγρού, δεσπόζει ο ανδριάντας του Χρυσόστομου, έργο του Σμυρνιού γλύπτη Θανάση Απάρτη, τα αποκαλυπτήρια του οποίου έγιναν στις 20 Νοεμβρίου 1965. 

Στο εσωτερικό της πλατείας δημιουργήθηκε μικρό πάρκο, το οποίο σταδιακά διαμορφώθηκε στο "Άλσος Μικρασιατικής Μνημοσύνης", το οποίο παρεμβάλλεται ανάμεσα στο χώρο με το άγαλμα του ιεράρχη Χρυσοστόμου και το μέγαρο της Εστίας Ν. Σμύρνης. Εδώ έχουν τοποθετηθεί μνημεία, έργα του Βάσου Καπάνταη, αφιερωμένα στις χαμένες πατρίδες και στα θύματα της Μικρασιατικής Καταστροφής. Επίσης, υπάρχουν προτομές προσωπικοτήτων της Νέας Σμύρνης.

Γλυπτά του Άλσους
Στο Άλσος Μικρασιατικής Μνημοσύνης εκτίθενται τα ακόλουθα γλυπτά:
Έργα του Βάσου Καπάνταη:
"Μικρασιατικά Παράλια", 1969.
"Μνημείο Προσκόπων Αϊδινίου", 1975.
"Πρόσφυγες από την Πέργαμο", 1978.
"Η καμπάνα των Αρμενίων", 1979.
"Σμύρνα", 1985: με την μάνα και το παιδί της να αγνατεύουν προς τη χαμένη πατρίδα τους.
"Ιωνία", μεταλλική πλάκα με αναπαραστάσεις από την Ιωνία επί μαρμάρινου βράχου.
"Επιτύμβια Νίκη", 1987.
"Αϊβαλί 1580", 1987: η ημερομηνία αναφέρεται στο έτος ίδρυσης της πόλης Κυδωνιές ή Αϊβαλί από κατοίκους της Λέσβου.
"Ακρίτας του Πόντου", 1988.
"Προτομή Δημήτριου Ιωαν. Αρχιγένη", ιατρός-συγγραφέας.
"Προτομή Αθανασίου Κρύλλου", πρώτος Κοινοτάρχης Νέας Σμύρνης.
Έργα του γλύπτη Νικόλα:
"Προτομή του Στέλιου Σπεράντζα (1888–1962)", λογοτέχνης από τη Σμύρνη.
"Προτομή του Μιχαήλ Αθ. Αναστασιάδη", κορυφαίος φυσικός.
"Προτομή του Χρήστου Σωκ. Σολομωνίδη (1987–1976)", λογοτέχνης και ιστορικός από τη Σμύρνη.

Εξωτερικοί σύνδεσμοι 
Ιστοσελίδα Δήμου Ν. Σμύρνης
"Πλατεία Χρυσοστόμου Σμύρνης" wikimapia.org
Νέα Σμύρνη "Γλυπτοθήκη"
Πρωτοβουλία κατοίκων ενάντια στην καταστροφή της ιστορικής πλατείας

Πηγές

Δήμου Ν. Σμύρνης, "Νέα Σμύρνη: Από την καταστροφή στη δημιουργία", 2010.

Νέα Σμύρνη
Χρυσοστομου
Δημοτικό Κολυμβητήριο Νέας Σμύρνης

To Δημοτικό Κολυμβητήριο Ν. Σμύρνης κτίστηκε το 1979. Είναι ολυμπιακών διαστάσεων και αποτελεί την έδρα των τμημάτων κολύμβησης και υδατοσφαίρισης των συλλόγων της Νέας Σμύρνης.

Θέση
Το Κλειστό Κολυμβητήριο Ν. Σμύρνης βρίσκεται στην Άνω Νέα Σμύρνη, στη γωνία των οδών Τραπεζούντος και Αρτάκης, τέσσερα χιλιόμετρα νότια του κέντρου της Αθήνας. Ανήκει στο Δήμο Νέας Σμύρνης και έχει κερκίδα 1.000 καθήμενων θεατών. Εξυπηρετείται από λεωφορειακές γραμμές. Επίσης, απέχει 200 μ. από το σταθμό «Αιγαίου» του τραμ.

Ιστορικό ανέγερσης 
Ο χώρος που βρίσκεται σήμερα το Κλειστό Κολυμβητήριο ήταν άκτιστος ως τα τέλη της δεκαετίας του '60 και ονομαζόταν «Δεξαμενή», λόγω των εγκαταστάσεων της Εταιρείας Υδάτων που υπήρχαν εκεί. Η έκταση αυτή ορίζεται από τις οδούς: Αρτάκης (Α), Εθνικής Στέγης (Ν), Νικομηδείας (Δ) και Τραπεζούντος (Β).

Το 1971 το δυτικό τμήμα της έκτασης χρησιμοποιήθηκε για την ανέγερση του σχολικού συγκροτήματος «Νικομηδείας» που στεγάστηκε το Ομήρειο Γυμνάσιο Θηλέων. Στο υπόλοιπο οικόπεδο, που αποτελούσε μια εκτεταμένη αλάνα, έγινε προσπάθεια δημιουργίας ποδοσφαιρικού γηπέδου με σκοπό την εγκατάσταση του ΑΠΟ Ν. Σμύρνης. Διαμορφώθηκε υποτυπώδης αγωνιστικός χώρος, τον οποίο από το 1972 χρησιμοποιούσε ο τοπικός ανεπίσημος ποδοσφαιρικός σύλλογος ΑΟ Φάρος Άνω Ν. Σμύρνης.

Το 1976, επί δημαρχίας Μπάμπη Μπεχλιβανίδη, αποφασίστηκε στο χώρο να δημιουργηθούν άλλου τύπου αθλητικές εγκαταστάσεις που ολοκληρώθηκαν το 1979. Έτσι στο νότιο τμήμα κατασκευάστηκε κλειστό γυμναστήριο, στο ανατολικό ανοιχτά γήπεδα αθλοπαιδιών και δημοτικές κτιριακές εγκαταστάσεις και στο βόρειο το Κολυμβητήριο. Τα έργα ξεκινησαν το 1976 και ολοκληρώθηκαν το 1979. Αρχικά ήταν ανοιχτό. Το 1990 σκεπάστηκε με ελαφρύ στέγαστρο και μετατράπηκε σε κλειστό. Εκτός από τη βασική πισίνα, διαθέτει βοηθητική πισίνα αρχαρίων.

Αθλητικές δράσεις 
Η δημιουργία του κολυμβητηρίου της οδού Αρτάκης αποτέλεσε την αφορμή της ίδρυσης κολυμβητικών τμημάτων από τους αθλητικούς συλλόγους της Ν. Σμύρνης, τα οποία φιλοξενούνται στους χώρους του. Σήμερα φιλοξενεί τις ανδρικές και γυναικείες ομάδες, καθώς και τα τμήματα υποδομής κολύμβησης και υδατοσφαίρισης των συλλόγων Πανιώνιος, Μίλων, Αρμενική.

Τα τελευταία χρόνια διεξάγεται κάθε χρόνο το πανελλήνιο πρωτάθλημα συγχρονισμένης κολύμβησης όπου συμμετέχουν σύλλογοι από όλη την Ελλάδα.

Πηγές
 Δήμου Ν. Σμύρνης: Νέα Σμύρνη: Από την καταστροφή στη δημιουργία, 2010.

Εξωτερικοί σύνδεσμοι 
 Δήμος Ν. Σμύρνης «Δημοτικó Γυμναστήριo ΝΠΔΔ – Κολυμβητήριο»

Νεας Σμυρνης
Νεας Σμυρνης Κολυμβητηριο Δημοτικο Νεας Σμυρνης
Πανιώνιος Σμύρνης
Αθλητισμός στη Νέα Σμύρνη
Σπάσιμο πιάτων

Το σπάσιμο πιάτων είναι ελληνική συνήθεια, που κορυφώθηκε κατά τη δεκαετία του ΄60 και του ΄70. Συνηθιζόταν κυρίως στα νυχτερινά κέντρα και γινόταν ως δείγμα του ελληνικού γλεντιού. Με την απαγόρευση της χούντας ατόνησε στις αρχές της δεκαετίας του '90 αλλά αργότερα παρουσίασε πάλι άνοδο, παρά την οικονομική κρίση.

Εκτέλεση
Η εν λόγω πρακτική αποτέλεσε μέρος της ελληνικής διασκέδασης, ενώ σταδιακά μετά τη δεκαετία του '90 συνεχίστηκε, παρά την οικονομική κρίση. Τα πιάτα που προορίζονταν για σπάσιμο δεν είναι της κουζίνας. Είναι κατασκευασμένα από γύψο, προκειμένου ν΄ αποφευχθούν τραυματισμοί, γι'αυτό και είναι εύθραυστα και τα θρύμματα δεν κόβουν.

Όταν ο θαμώνας ήθελε να γλεντήσει περισσότερο,ζητούσε μια ντουζίνα πιάτα, τα οποία το γκαρσόν έπρεπε να φέρει και είτε να τα σπάσει στη πίστα μπροστά στην τραγουδίστρια, είτε να τα αφήσει στο τραπέζι του θαμώνα προκειμένου ο ίδιος να προβεί στην εκτέλεση, ρίχνοντάς τα στη πίστα είτε όλα μαζί, είτε ένα - ένα. Το σπάσιμο γινόταν με ιδιαίτερη τέχνη. Το γκαρσόν κρατάει στο δεξί ένα πιάτο, με το οποίο εν είδει πέλεκυ σφυρηλατεί τα υπόλοιπα που έχει στοιβαγμένα και τα κρατάει στο αριστερό. Ένα μετά το άλλο τα πιάτα θρυμματίζονται και πέφτουν στο πάτωμα, ενώ στο τέλος παραμένει αυτό που έχει στο δεξί, και το πετάει κάτω. Κατά τη διάρκεια της σκηνής το γκαρσόν είναι γονατιστό με το ένα πόδι.

Για να είναι πιο θεαματικό, όταν τα πιάτα πριν το σπάσιμο στοιβάζονται στη σκηνή, δημιουργώντας δύο ή και περισσότερες στοίβες ψηλές, ενώ στην κορυφή τοποθετείται ένα ποτήρι με αλκοολούχο ποτό, και τα πιάτα όλα καταβρέχονται με οινόπνευμα. Το γκαρσόν κάνει τα πιάτα φλαμπέ, ενώ ο τραγουδιστής αρχίζει τη παράσταση. Στο πρώτο ρεφρέν, το γκαρσόν αρχίζει να σπάει τα πιάτα, ένα μετά το άλλο, ενώ η φωτιά αναζωπυρώνει και τελικά σβήνει.

Ιστορικό 
Η πρακτική ξεκίνησε από έναν επιχειρηματία, τον Μπαμπαβέα, ο οποίος άνοιξε το καμπαρέ Folies d’ été στο τέρμα της Ηρώδου του Αττικού. Κατά την περίοδο της χούντας, το σπάσιμο των πιάτων πολεμήθηκε και απαγορεύτηκε ως ιδιώνυμο αδίκημα με νόμο που επέσειε φυλάκιση ως και 5 χρόνια. Παρά την χουντική απαγόρευση, η θραύση συνεχίστηκε και παραπέμφθηκαν στον εισαγγελέα πολλοί διάσημοι, όπως ο πρώην σύζυγος της Ζωής Λάσκαρη, Πέτρος Κουτουμάνος, ο Αριστοτέλης Ωνάσης και ο Ομάρ Σαρίφ. Η χούντα εξέδωσε τελικά ειδική γνωμοδότηση, που αποφαινόταν ότι δεν υπήρχε αδίκημα εάν το σπάσιμο των πιάτων συνοδευόταν και από την αποδοχή της συμπεριφοράς του ατόμου που έκανε αυτήν την πράξη από τους παρευρισκόμενους.

Σήμερα υπάρχουν ακόμα θαμώνες που εκτονώνονται με τη θραύση πιάτων στα νυχτερινά μαγαζιά και άλλων αντικειμένων. Η μοναδική βιομηχανία κατασκευής γύψινων πιάτων που λειτουργεί σήμερα στην Ελλάδα είναι εκείνη του Γκεντζου Κωνσταντίνου που εδρεύει στα Διαβατα Θεσσαλονίκης. Η πρακτική του σπασίματος φαίνεται να αντικαταστάθηκε από το ρίξιμο λουλουδιών προς τη σκηνή όπου τραγουδά ο καλλιτέχνης, κάτι που ξεκίνησε πρώτη η Μαρινέλλα.

Ταινίες στις οποίες αποτυπώνεται η πρακτική του σπασίματος πιάτων 
Ποτέ την Κυριακή (1960)
Οι θαλασσιές οι χάντρες (1967)
Κάτι κουρασμένα παλικάρια (1967)
Όλα είναι δρόμος-Βιετνάμ (1998)
Το παίζω και πολύ άντρας  (1983)

Παραπομπές 

Λαογραφία
Στάθης Αγγελόπουλος

Ο Στάθης Αγγελόπουλος (29 Νοεμβρίου 1965) είναι Έλληνας λαϊκός τραγουδιστής με τσιγγάνικη καταγωγή.

Βιογραφικά στοιχεία 
Γεννήθηκε στις 29 Νοεμβρίου του 1965 στην Αθήνα. Είναι γιος του γνωστού λαϊκού τραγουδιστή Μανώλη Αγγελόπουλου και της επίσης τραγουδίστριας Άννας Βασιλείου. Άρχισε να τραγουδάει επαγγελματικά το 1983 ενώ ο πρώτος του δίσκος κυκλοφόρησε τρία χρόνια αργότερα.

Δισκογραφία

Προσωπικές συλλογές
1988 - Παλαμάκια
1989 - Έλα Και Μη Ρωτάς
1990 - Πες Ένα Ψέμα
1992 - Γιαλελέλι
1994 - Κρύψε Με Στην Αγκαλιά Σου
1995 - Όπως Τότε Και Τώρα
1996 - Με Παιδεύεις
1998 - Αφορμές
1999 - Στιγμές Μοναξιάς
2000 - Μαγκαφούτ
2001 - Τα Καλύτερα
2002 - Οι Μεγάλες Αγάπες
2006 - Μαχαίρι

Singles

2013 - Στα Σινεμά
2013 - Ενοικιάζεται
2014 - Ντρέπομαι
2016 - Είναι Η Ώρα Της Αλήθειας
2016 - Ήρθαν Τα Χριστούγεννα
2017 - Και Προχωράω Μόνος Μου
2017 - Αν Με Δείς
2019 - Κοίτα Πατέρα

Ντουέτα
2016 - Φίλα Με Πάρε Με Αγκαλιά (με τον Ιωάννα Λεγάκη)

Συμμετοχές
1987 - Τα 15 Σουξέ
1990 - Η Αθήνα Τη Νύχτα

Παραπομπές

Εξωτερικοί σύνδεσμοι
stixoi.info: Στάθης Αγγελόπουλος

Έλληνες άνδρες τραγουδιστές
Λαϊκοί τραγουδιστές
Φύσα

Φύσα (αρχαία ελληνικά: φῦσα), αέρια εντέρου, αέρια από το έντερο, εντερικά αέρια ή απλά αέρια ονομάζονται τα αέρια που απελευθερώνονται από τον πρωκτό. Τα αέρια του εντέρου είναι κυρίως παράγωγα του πεπτικού συστήματος και της διαδικασίας της πέψης, μπορεί όμως να πρόκειται και για απλό αέρα που έχει εισέλθει στο σώμα μέσω της διαδικασίας της κατάποσης (αεροφαγία). Ο ήχος που ορισμένες φορές συνοδεύει την απελευθέρωση των αερίων παράγεται από την παλινδρομική ταλάντωση του πρωκτού. Η υπερβολική παραγωγή αερίων περιγράφεται ως μετεωρισμός.

Σύνθεση 
Τα αέρια αποτελούνται κυρίως από 
 Άζωτο
 Οξυγόνο
 Υδρογόνο
 Διοξείδιο του άνθρακα
 Μεθάνιο (στο ένα τρίτο, περίπου, των ανθρώπων)

Τα πιο πάνω αέρια αποτελούν το 99% της σύνθεσης, με τα τρία τελευταία να αποτελούν το 74%. Το υπόλοιπο 1% αποτελούν ενώσεις που δίνουν στα αέρια του εντέρου και την οσμή που μπορεί να έχουν: κυρίως θειούχες ενώσεις, αμμωνία και λιπαρά οξέα.

Παραπομπές

Δείτε επίσης
 Πορδιστής
 Πορδή

Γαστρεντερολογία
Αντανακλαστικά
Φιλαρέτη Κομνηνού

Η Φιλαρέτη Κομνηνού (Δράμα, 5 Σεπτεμβρίου 1958) είναι Ελληνίδα ηθοποιός απόφοιτη της δραματικής σχολής του Κρατικού Θεάτρου Βορείου Ελλάδος.

Βιογραφικά στοιχεία 
Γεννήθηκε στη Δράμα και μεγάλωσε στη Θεσσαλονίκη, απ' όπου αποφοίτησε από το Κρατικό θέατρο Βορείου Ελλάδος με Άριστα και τη φιλοσοφική σχολή του Αριστοτελείου Πανεπιστημίου. Επίσης, ήταν καθηγήτρια στο Εθνικό Θέατρο για 9 χρόνια και σήμερα είναι Αναπληρώτρια Καθηγήτρια Υποκριτικής στο Τμήμα Θεάτρου του Αριστοτελείου Πανεπιστημίου Θεσσαλονίκης. Δίδαξε σε αρκετές δραματικές σχολές, ανάμεσα στις οποίες και η Δραματική Σχολή του Εθνικού Θεάτρου. Έχει συνεργαστεί με σημαντικούς καλλιτέχνες και σκηνοθέτες.

Προσωπική ζωή 
Έχει έναν γιο, τον ηθοποιό Γιώργο Παπαγεωργίου, ο οποίος είναι παντρεμένος με την επίσης ηθοποιό Δανάη Μιχαλάκη.

Καριέρα

Κ.Θ.Β.Ε
Για 14 χρόνια συνεργάστηκε με το Κρατικό Θέατρο Βορείου Ελλάδος, πρωταγωνιστώντας σε έργα όπως η Πενθεσίλια του Κλάιστ, η Ηλέκτρα του Σοφοκλή και η Ερωφίλη του Χορτάτση. Ερμήνευσε τον ρόλο της Ανδρομάχης στις Τρωάδες του Ευριπίδη σε σκηνοθεσία Ανδρέα Βουτσινά και πολλούς ακόμη ρόλους του διεθνούς ρεπερτορίου, όπως σε έργα Σαίξπηρ "Όνειρο Θερινής Νυκτός", Τσέχωφ "Ο γλάρος", Τενεσί Ουίλιαμς "Ο Ορφέας στον Άδη", Στρίντμπεργκ "Ο χορός του θανάτου" κ.α.). Το 2016 επιστρέφει στο Κ.Θ.Β.Ε πρωταγωνιστώντας στην θεατρική παράσταση Ο αγαπητικός της Βοσκοπούλας.

Εθνικό Θέατρο
Στο Εθνικό Θέατρο ερμήνευσε πρωταγωνιστικούς ρόλους ,την Έντα Γκάμπλερ του νορβηγού Ερρίκου Ίψεν, τη Λυσσασμένη Γάτα του Τενεσί Ουίλιαμς, την Φαίδρα στον Ιππόλυτο του Ευριπίδη, τον Χρυσό Δράκο του Ρόλαντ Σιλμέπεφχιν, και την Νίνα στο Τρίτο Στεφάνι του Ταχτσή. Επίσης παρουσίασε την Ραψωδία τ' από την Οδύσσεια μαζί με τον Δημήτρη Παπανικολάου. Πολλές παραστάσεις του Εθνικού περιόδευσαν σε όλη την Ελλάδα.

Ελεύθερο Θέατρο
Στο ελεύθερο θέατρο ερμήνευσε την Έλενα στο Θείο Βάνια του Τσέχωφ (με το θίασο των Δημ. Παπαμιχαήλ – Αλ. Αλεξανδράκη) και τη Λάουρα στον Πατέρα του Στρίντμπεργκ (με το θίασο του Γ. Κιμούλη). Για την ερμηνεία αυτού του ρόλου πήρε και το θεατρικό βραβείο «Μαρίκα Κοτοπούλη». Συνεργάστηκε με τους σκηνοθέτες: Γιώργο Σεβαστίκογλου, Ανδρέα Βουτσινά, , Γιάννη Χουβαρδά, Σπύρο Ευαγγελάτο, Νικαίτη Κοντούρη, Βασίλη Νικολαΐδη, Μάγια Λυμπεροπούλου, Κατερίνα Ευαγγελάτου,  ,Θωμά Μοσχόπουλο ,Γιάννη Καλαβριανό και άλλους.

Τηλεόραση
Εκτός από το θεατρο, έχει εμφανιστεί και στις παρακάτω σειρές:

Κινηματογράφος 
Βιοτεχνία Ονείρων (1990) του Τάσου Μπουλμέτη

Ενδεικτικές συνεργασίες
Με τους Γιώργο Σεβαστίκογλου, Ανδρέα Βουτσινά, Γιάννη Χουβαρδά, Γιώργο Κιμούλη, Αλέκο Αλεξανδράκη, Δημήτρη Παπαμηχαήλ, Χριστόφορο Παπακαλιάτη,Στέλιο Μάινα, Κώστα Κουτσομύτη, Νένα Μεντή,Λυδία Φωτοπούλου, Μαρια Καβογιάννη, , Στάνκογλου,  Γιώργο Χρυσοστόμου και άλλοι πολλοί.

Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

Πηγές
 ΑΠΘ

Εξωτερικοί σύνδεσμοι
Φιλαρέτη Κομνηνού: «Οι καλλιτέχνες δεν μπορούν να μένουν απομονωμένοι»
Η ζωή είναι αλλού

Ελληνίδες ηθοποιοί θεάτρου
Ελληνίδες ηθοποιοί τηλεόρασης
Ελληνίδες ηθοποιοί
Καθηγητές της Δραματικής Σχολής του Εθνικού Θεάτρου
Κύπελλο Ελλάδας πετοσφαίρισης ανδρών 2011-2012

Το κύπελλο Ελλάδας βόλεϊ ανδρών για την περίοδο 2011−12 ήταν η 25η διοργάνωση στην ιστορία του θεσμού, και διοργανώθηκε από την ΕΟΠΕ. Συμμετείχαν οι 11 ομάδες του πρωταθλήματος. Για πρώτη φορά μετά από 3 χρόνια διοργανώθηκε τελική φάση και το Φάιναλ-8 έγινε στην Ερμούπολη της Σύρου.

Προκριματική φάση 
Στην προκριματική φάση ήταν προγραμματισμένο να αγωνιστούν μετά από κλήρωση έξι ομάδες σε τρία νοκ-άουτ παχνίδια. Άλλες τέσσερις ομάδες θα προκρίνονταν χωρίς αγώνα στο Φάιναλ−8, όπου ήδη είχε προκριθεί ο Φοίνικας Σύρου ως διοργανωτής. Τελικά λόγω της αποχώρησης των ομάδων του Εθνικού Αλεξανδρούπολης, της Ε.Α. Πατρών και του Α.Ο. Κηφισιάς, η προκριματική φάση ακυρώθηκε και οι οκτώ ομάδες που δήλωσαν συμμετοχή (Ηρακλής, Ολυμπιακός, Παναθηναϊκός, Άρης, Γ.Σ. Λαμία, ΠΑΟΚ, Φοίνικας Σύρου και Παμβοχαϊκός) προκρίθηκαν απευθείας στο Φάιναλ-8.

Φάιναλ − 8 
Το Φάιναλ−8 έγινε στην Ερμούπολη της Σύρου από 7 έως 10 Μαρτίου του 2012, στο Γυμναστήριο "Δημήτριος Βικέλας".

Προημιτελικοί

Ημιτελικοί 
{| class="wikitable" style="text-align: center; font-size:100%"
!Ημερομηνία
!width="170"  | Ομάδα 1
!width="60"  | Σκορ
!width="170"  | Ομάδα 2
!width="60"  | 1ο σετ
!width="60"  | 2ο σετ
!width="60"  | 3ο σετ
!width="60"  | 4ο σετ
!width="60"  | 5ο σετ
|-
| rowspan=2| 9/3/2012
|align=right| Παναθηναϊκός|2−3
|align=left| Γ.Σ. Λαμία
| 26−24
| 21−25
| 25−19
| 28−30
| 17−19
|-
|align=right| Ηρακλής
|3−0
|align=left| Ολυμπιακός
| 25−23
| 25−23
| 25−18
| —
| —
|}

 Μεγάλος τελικός 
Ο τελικός διεξήχθη στις 10 Μαρτίου 2012 στην Ερμούπολη, στο Γυμναστήριο "Δημήτριος Βικέλας". Ο Ηρακλής επικράτησε με 3−0 του Γ.Σ. Λαμίας και κατέκτησε το 6ο κύπελλο στην ιστορία του.MVP:  Ρολάντο Ντεσπέιν (Ηρακλής)Διαιτητές: Βαρθαλίτης, ΠανούτσοςΟι πόντοι:
 Ηρακλής: 6 άσσοι, 42 επιθέσεις, 7 μπλοκ, 20 λάθη αντιπάλων
 Γ.Σ. Λαμία: 3 άσσοι, 30 επιθέσεις, 4 μπλοκ, 23 λάθη αντιπάλων.
 Συνθέσεις
  Ηρακλής (Δρίκος): Χριστοφιδέλης 11 (11/22 επ., 67% υπ. - 13% άριστες), Κράβαρικ 9 (6/13 επ., 2 άσοι), Προύσαλης 2, Ντεσπέιν 16 (14/26 επ., 2 άσοι, 53% υπ. – 18% άριστες), Σμαραγδής 8 (3/7 επ., 4 μπλοκ), Πελεκούδας 9 (7/7 επ., 2 μπλοκ), Στεφάνου (λ. – 65% υπ. – 47% άριστες) / Μποζίδης, Τζιουμάκας. Δεν έπαιξαν: Κολτσιάκης, Εφραιμίδης, Τακουρίδης.
  Γ.Σ. Λαμία''' (Ανδρεόπουλος): Μαρούλης 1, Χατζηηλιάδης 4 (4/15 επ., 61% υπ. – 39% άριστες), Κόβακς 18 (12/27 επ., 2 άσοι, 4μπλοκ), Παντακίδης 2 (2/6 επ.), Σιμεούνοβιτς 9 (9/21 επ., 41% υπ. – 32% άριστες), Σφενδυλάκης 3 (3/9 επ.) / Γκαράς (λ. – 54% υπ. – 31% άριστες) / Βλαχόπουλος. Δεν έπαιξαν: Ανάγνου, Τσούροβιτς, Καραγάτσος, Καρβούνης.

Παραπομπές

Εξωτερικοί σύνδεσμοι 
 Σύστημα διεξαγωγής του κυπέλλου Επίσημος ιστότοπος Ε.Ο.ΠΕ.

2011 2012
Κυπελλο Ελλαδας Πετοσφαιρισης Ανδρων 2011 2012
Κυπελλο Ελλαδας Πετοσφαιρισης Ανδρων 2011 2012